На основу члана 43. став 2. Закона о државној управи („Службени гласник РС“, бр.79/2005, 101/2007, 95/2010, 99/2014, 47/2018, 30/2018 - др. закон), члана 46. Закона о државним службеницима („Службени гласник РС“, бр. 79/2005, 81/2005-испр., 83/2005-испр., 64/2007, 67/2007-испр., 116/2008, 104/2009, 99/2014, 94/2017, 95/2018, 157/2020 и 142/2022), члана 4. и члана 36. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РС“, бр.81/2007-пречишћени текст, 69/2008, 98/2012, 87/2013, 2/2019 и и 24/2001), члана 3. и члана 4. Уредбе о разврставању радних места и мерилима за опис радних места државних службеника („Службени гласник РС“, бр.117/2005, 108/2008, 109/2009, 95/2010, 117/2012, 84/2014, 132/2014, 28/2015, 102/2015, 113/2015, 16/2018, 2/2019, 4/2019, 26/2019, 42/2019 и 56/2021) и члана 3. Уредбе о разврставању радних места намештеника ("Сл.гласник РС", бр. 5/2006 и 30/2006), начелник Севернобачког управног округа доноси:

**ПРАВИЛНИК**

**О ИЗМЕНИ ПРАВИЛНИКА О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА**

**У СТРУЧНОЈ СЛУЖБИ**

**СЕВЕРНОБАЧКОГ УПРАВНОГ ОКРУГА**

**Члан 1.**

У Правилнику о унутрашњем уређењу и систематизацији радних места у Стручној служби Севернобачког управног округа број 901-110-1-01/2022-02 од 25. новембра 2022. године, у члану 5**.** став 1.мења се и гласи:

„Систематизација радних места садржи:

|  |  |  |  |
| --- | --- | --- | --- |
| - | једно радно место функционер | **1** | (начелник Управног округа) |
| - | два радна места у звању саветника | **2** | (два државна службеника) |
| - | два радна места у звању референта | **2** | (два државна службеника) |
| - | једно радно место прве врсте намештеника | **1** | ( један намештеник) |
| - | једно радно место четврте врсте намештеника | **1** | ( један намештеник).“ |

**Члан 2.**

У члану 5**.** радно место под редним бројем 4. мења се и гласи:

« **4**. **Радно место за финансијско материјалне послове 1**

**саветник**

Припрема предлог финансијског плана за израду нацрта Закона о буџету и израђује финансијски план и завршни рачун; прати наменско коришћење буџетских средстава, израђује периодичне извештаје о извршењу буџета и усаглашава реализоване обавезе са одобреним месечним квотама; врши обрачун и исплату плата, накнада и других личних примања по различитим основама, обрађује документацију неопходну у поступку остваривања права запослених из области пензијског, инвалидског и здравственог осигурања; припрема предлоге периодичних планова финансирања издатака и планира извршење финансијског плана и припрема месечне и тромесечне планове о извршењу буџета; усаглашава и врши сравњивање књиговодственог стања главне књиге Трезора са помоћним књигама и евиденцијама; припрема захтеве за плаћање и за промену одобрених средстава и прати реализацију промена апропријација и квота; обрађује, контира, припрема за књижење књиговодствене исправе, израђује књиговодствене извештаје и билансе; израђује годишњи план јавних набавки, учествује у спровођењу поступака јавних набавки и спроводи поступак јавних набавки мале вредности на које се не примењују одредбе Закона о јавним набавкама, контролише реализацију и припрема извештаје о спроведеним јавним набавкама; обавља и друге послове по налогу шефа Одсека.

**УСЛОВИ:** стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно са основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, као и компетенције потребне за рад на радном месту.»

**Члан 3.**

Овај Правилник ступа на снагу по добијању сагласности Владе, осмог дана од дана објављивања на огласној табли Севернобачког управног округа.

Број: 901-110-2-01/2023-01

Суботица, 19. јул 2023. године

**НАЧЕЛНИК СЕВЕРНОБАЧКОГ**

**УПРАВНОГ ОКРУГА**

Бојан Шоралов

Правилник је ступио на снагу 9. септембра 2023. године